Нижгарга сәфәр кылдым 

	Инде берничә еллар буе планлаштырып йөргән теләгем, ниһаять, тормышка  ашты:  22  ноябрь  көнне  тиз  генә  уйладым  да  Сергач якларына юл тоттым. Анда бит минем балачак, яшьлек дустым Тәнзилә  яши.  Инде  яшь  тә  бара,  соңгы  елларда  сирәк  күрешәбез: ул  Казанга  кайтса,  карт  әнисе  янында  күбрәк  булырга  тырыша. Үзем барсам, рәхәтләнеп сөйләшер идек, дип уйлыйм, ә сүзләр күп җыелган. Аннары Тәнзиләнең Сергач якларын мактап сөйләгәннәре кызыктыра: Изгеләр йорты, Мәдәнә мәчете теленнән беркайчан төшми.	 Әлбәттә,  мин  килеп  төшкән тәүлекнең төне бик кыска булды, таң атканчы әллә ничә чәйнекне бушатып, рәхәтләнеп сөйләштек. Иртән озак  йоклап  ятмыйча,  тиз  генә  торып телефонга тотынды Тәнзиләм: “Без  бүген  Изгеләр  йортына  ба-рабыз”,  -  ди.  Урамда  юеш,  карлы яңгыр ява, караңгы, шыксыз. “ничек барабыз инде?” – дим. “Хәзер шалтыратып  карыйм,  дусларым  ярдәм итми калмаслар”. Шалтыратты, бик матур  итеп  сөйләштеләр.  “Булды,  булды  бу,  йөрәк  парәм,  сәгать бергә  әзер  булырга  кушты  Фәрит”, -  диде.  Сәгать  бердә  машина  килде,  ни  гаҗәп,  Фәрит  дигәне  япь-яшь ир-егет булып чыкты. ни өчен гаҗәп  дисәгез,  яшьләрнең  хәзер вакыты  юк  бит,  бигрәк  тә  безнең кебек  апайлар  өчен.  Тәнзилә  тиз генә безне таныштырып ала: Фәрит Аймалетдинов – Сергачтагы “Татар радиосы” директоры. Мин Тәнзилә өчен сөенеп барам, кара син, димәк, дустымны бездә генә түгел, биредә, Сергачта  тагын  да  ныгрык  хөрмәт итәләр. Бер шалтыратуга берсүзсез шул буранда алып чыгып китте бит безне  Фәрит  балакай.  Алланың рәхмәте булсын аңа! Изгеләр  йортын  язып  тормыйм, мондагы халык аны белә инде. Ан-нан  йөреп  кайткач,  Тәнзиләм  кичен  тагын  телефонын  кулына  ала: “Иртәгә  безгә  Мәдәнәгә  барырга кирәк, сиңа шул җирләрне күрсәтми җибәрсәм,  үземне  гафу  итмәм”,  - ди.  Тагын  шундый  җылы  сөйләшү, хәл-әхвәл  сорашу. күренеп  тора, кемгә  шалтыратса  да,  зур  хөрмәт белән  сөйләшәләр  Тәнзилә  белән. “Олег сәгать унга машина җибәрәм дип  әйтте,  әзер  булырга  кушты”,  - ди  ул  трубканы  куйгач.  “кем  соң ул?” – дим. “әул безнең “Туган як” газетасының  баш  редакторы  Олег әндәрҗанов”, - ди. 
	Сания ГАЙНУЛЛИНА, Казан	
Туган як

	№ --- | 01.12.2017	


